ການເລືອກຕັ້ງທີ່ ອິທີໂອເປຍ
ບັນດາຜູ້ມີສິດປ່ອນບັດ ອີທີໂອເປຍ ພາກັນnອອກໄປປ່ອນບັດເອົາສະມາຊິກສະພາ ຊຸດໃໝ່ໃນວັນອາທິດມື້ນີ້ ເປັນຄັ້ງທຳອິດ ນັບແຕ່ປີ 2005 ເປັນຕົ້ນມາ
ບັນດາຜູ້ມີສິດປ່ອນບັດໃນ Ethiopia ພາກັນອອກໄປລົງຄະແນນສຽງເລືອກຕັ້ງໃນວັນອາທິດມື້ນີ້ ເພື່ອເລືອກເອົາລັດຖະສະພາໃໝ່ ເປັນຄັ້ງທຳອິດນັບແຕ່ການເລືອກຕັ້ງໃນປີ2005 ປະສົບກັບການ ຂາດຕົກບົກພ່ອງທ່ີຍັງຜົນໃຫ້ເກີດຄວ່າມວຸ້ນວາຍຂຶ້ນໃນປະເທດນັ້ນ ປະຊາຊົນທີ່ມີສິດເລືອກຕັ້ງຈຳ ນວນຫລາຍກວ່າ 32 ລ້ານຄົນຈະມີໂອກາດເລືອກເອົາສະມາຊິກສະພາ 547 ທ່ານຂອງຕົນ ພັກລັດຖະ ບານທ່ີປົກຄອງປະເທດໃນປັດຈຸບັນ ພາກັນທຳນາຍວ່າພວກຕົນຈະຊະນະການເລືອກຕັ້ງຢ່າງຖ້ວມລົ້ນ ໃນອັນທ່ີລັດຖະບານໄດ້ໃຫ້ຄຳໝັ້ນສັນຍາໄວ້ວ່າ ຈະເປັນການເລືອກຕັ້ງທ່ີຍຸຕິທຳແລະໂປ່ງໃສນັ້ນ ແຕ່ພວກພັກການເມືອງຝ່າຍຄ້ານແລະບັນດາກຸ່ມປົກປ້ອງສິດທິມະນຸດກ່າວວ່າ ລັດຖະບານໄດ້ຂົ່ມຂູ່ ພວກສມັກຮັບເລືອກຕັ້ງຝ່າຍຄ້ານແລະພວກທ່ີສະໜັບສະໜຸນເຂົາເຈົ້າ ນາຍົກລັດຖະມຸນຕີ Meles Zenawi ກ່າວວ່າ ພວກຝ່າຍຄ້ານວາງແຜນການທ່ີຈະກໍ່ຄວາມຮຸນແຮງຂຶ້ນ ອັນເປັນການກ່າວຫາທ່ີຝ່າຍຄ້ານປະຕິເສດໄປນັ້ນ ບັນດາສະມາຊິກຂອງຄະນະກຳມະການກຳກັບການເລືອກຕັ້ງແຫ່ງຊາດກ່າວວ່າ ເຂົາເຈົ້າຄາດວ່າ ປະຊາຊົນອີທີໂອເປຍ ຈຳນວນ27 ລ້ານຄົນຫລາຍເປັນປວັດການ ຈະພາກັນໄປລົງຄະແນນສຽງໃນການແຂ່ງຂັນຄັ້ງນີ້ ແຕ່ການສຸ່ມຢັ່ງສຽງ ປະຊາຊົນຈາກຜູ້ສື່ຂ່າວ ວີໂອເອ ຕາມຖະໜົນຫົນທາງສາຍຕ່າງໆໃນນະຄອນຫລວງ Addis Ababa ສະແດງໃຫ້ ເຫັນວ່າ ປະຊາຊົນບໍ່ສົນໃຈໃນການເລືອກຕັ້ງ ຊຶ່ງຫລາຍຄົນເວົ້າວ່າເຂົາເຈົ້າບໍ່ໄດ້ໄປລົງທະບຽນໃນການເລືອກຕັ້ງຄັ້ງນີ້